Szerződés száma: Szerződést ellenőrizte:

Döntés dátuma:

Program neve:

**TÁMOGATÁSI SZERZŐDÉS**

amely létrejött

egyrészről a **Nemzeti Kutatási, Fejlesztési és Innovációs Hivatal**

Székhely: 1077 Budapest, Kéthly Anna tér 1.

Törzskönyvi azonosító szám (PIR): 831004

Adószám: 15831000-2-42

Képviseli: Dr. Pálinkás József, elnök

mint támogató (a továbbiakban: **Támogató**)

másrészről a **«palyazo\_neve»**

Székhely: «szekhely\_irsz» «szekhely\_helyseg», «szekhely\_utca» «szekhely\_hsz»

Cégjegyzék szám/nyilvántartási szám: «cegjegyzek»

Adóazonosító szám: «adoszam»

Számlavezető, fizetési számlaszám, amelyre a támogatás utalásra kerül: «Támogatás utalására kijelölt számlaszám»

Képviseli: «képviselő\_neve»; «képviselő\_beosztása»

Szerződő azonosító: «Konzorciumi tagi PKR azonosító»

mint kedvezményezett (továbbiakban: **Kedvezményezett** vagy **Konzorciumvezető**) és

a **«palyazo\_neve»**

Székhely: «szekhely\_irsz» «szekhely\_helyseg», «szekhely\_utca» «szekhely\_hsz»

Cégjegyzék szám/nyilvántartási szám: «cegjegyzek»

Adóazonosító szám: «adoszam»

Számlavezető, fizetési számlaszám, amelyre a támogatás utalásra kerül: «Támogatás utalására kijelölt számlaszám»

Képviseli: «képviselő\_neve»; «képviselő\_beosztása»

Szerződő azonosító: «Konzorciumi tagi PKR azonosító»

mint kedvezményezett (továbbiakban: **Kedvezményezett**),

(a Konzorciumvezető és a Kedvezményezett a továbbiakban együttesen: **Kedvezményezettek**),

(Támogató és Kedvezményezettek továbbiakban együttesen: **Szerződő Felek**) között az alulírott napon és helyen az alábbi feltételek szerint.

1. **Előzmények**

Kedvezményezettek a ………………… pályázati kiírásra (a továbbiakban Pályázati kiírás) ………………… napon ………………… azonosító számon pályázatot (a továbbiakban Pályázat) nyújtottak be ………………… címmel. Támogató …………………-n kelt döntése alapján Kedvezményezettek a Pályázatban részletezett projektjavaslat megvalósítására vissza nem térítendő támogatásban részesülnek a Nemzeti Kutatási, Fejlesztési és Innovációs Alapból.

1. **A szerződés tárgya és a támogatás összege**
2. A Kedvezményezettek vállalják, hogy a Pályázatban leírt projektjavaslat szerinti, a jelen szerződés 1. számú mellékletében részletesen bemutatott projektet (a továbbiakban: Projekt) a jelen szerződésben és mellékleteiben, valamint a Pályázati kiírásban foglalt feltételek szerint megvalósítják. A Projekt megvalósításához a Támogató a Nemzeti Kutatási, Fejlesztési és Innovációs Alapból összesen ………………… Ft (azaz ………………… forint) vissza nem térítendő támogatást nyújt az 1. számú mellékletben rögzített költségterv szerint az alábbi Kedvezményezettenkénti bontásban:

<Kedvezményezett neve> részére: <Kedvezményezett támogatásnak összege> (azaz < Kedvezményezett támogatásnak összege betűvel> forint),

<Kedvezményezett neve> részére: <Kedvezményezett támogatásnak összege> (azaz < Kedvezményezett támogatásnak összege betűvel> forint).

1. A 2.1. pont szerinti támogatás

<Kedvezményezett neve> vonatkozásában <de minimis támogatás összege> Ft (azaz <de minimis támogatás összege betűvel> forint),

<Kedvezményezett neve> vonatkozásában <de minimis támogatás összege> Ft (azaz <de minimis támogatás összege betűvel> forint)

az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról szóló 2013. december 18-i 1407/2013/EU bizottsági rendelet (HL L 352, 2013.12.24. 1. o) szerinti csekély összegű (de minimis) támogatást tartalmaz.

1. A Kedvezményezettek vállalják, hogy a Projekt … Ft (azaz … forint) összköltségének 2.1. pont szerinti össztámogatást meghaladó részét, azaz … Ft-ot (azaz … forintot) saját forrásból biztosítják az 1. számú mellékletben rögzített költségterv szerint. Ennek értelmében a támogatás intenzitása … %.

Amennyiben az elszámoláskor bemutatott és elfogadott tényleges költségek meghaladják a Projekt Pályázatban tervezett költségeit, a Kedvezményezettek ebben az esetben is kizárólag a jelen szerződésben foglalt támogatási összegre jogosultak.

1. A Kedvezményezettek tudomásul veszik, hogy a 2.1. pontban megjelölt támogatás visszaigényelhető általános forgalmi adó megfizetésére nem használható fel. Amennyiben a Kedvezményezett vagy Kedvezményezettek általános forgalmi adó visszaigénylésére jogosultak vagy áru, illetve szolgáltatás továbbértékesítése esetén az adóterhet áthárították, úgy a jelen szerződés szerint a Kedvezményezettet vagy Kedvezményezetteket megillető támogatás az általános forgalmi adó összegét nem foglalja magába. Amennyiben a Kedvezményezett vagy Kedvezményezettek általános forgalmi adó visszaigénylésére nem jogosultak vagy áru, illetve szolgáltatás továbbértékesítése esetén az adóterhet nem hárították át, úgy a jelen szerződés szerint a Kedvezményezettet vagy Kedvezményezetteket megillető támogatás az általános forgalmi adó összegét magába foglalja.
2. A Pályázatban részletezett indokok és kérelmük alapján a Kedvezményezettek előleg igénybevételére a Pályázati kiírásban és a 7. számú mellékletben rögzített feltételek szerint jogosultak az 1. mellékletben rögzített költségtervben meghatározott részletekben és ütemezésben.
3. **Kutatási konzorcium létrehozása és képviselete**
   1. A Kedvezményezettek kijelentik, hogy a Projekt megvalósítására polgári jogi szerződéssel konzorciumot hoztak létre (konzorciumi szerződés). A Kedvezményezettek a konzorciumi szerződésben rögzítették, hogy a konzorciumi tagokat a Konzorciumvezető – a Támogató irányába – teljes jogkörrel képviseli, továbbá a Konzorciumvezető és a konzorciumi tagok jogait, kötelezettségeit és felelősségét, a konzorcium belső munkamegosztását és a bevitt és létrehozott szellemi alkotásokhoz fűződő jogosultságokra, azok hasznosításának elősegítésére vonatkozó szabályozást. A konzorciumi szerződést a Kedvezményezettek jelen szerződéshez csatolják.
4. **A Projekt megvalósításának helyszíne és időtartama**
   1. A Kedvezményezettek vállalják, hogy a Projektet - amennyiben annak megvalósítása helyszínhez kötött - az alábbi helyszínen vagy helyszíneken valósítják meg, illetve ha a Pályázati kiírás alapján a Kedvezményezetteket fenntartási kötelezettség terheli, akkor a Projekt keretében létrehozott kapacitásokat, kifejlesztett termékeket és szolgáltatásokat az alábbi helyszínen vagy helyszíneken fenntartják és üzemeltetik:

…

…

* 1. A Szerződő Felek rögzítik, hogy a Projekt megvalósítása … napjától … napjáig tart. A Kedvezményezettek kötelesek a Projekt megvalósítását a fentiekben meghatározott kezdő időponttól számított 6 (hat) hónapon belül megkezdeni. A projekt kezdő és befejező időpontjától eltérni csak a Támogató által elfogadott indokok esetén, írásbeli szerződésmódosítás alapján lehet.
  2. Amennyiben a Pályázati kiírás ekként rendelkezik, a Kedvezményezettek kötelesek a Projekt befejezését követően a Projekt keretében létrehozott kapacitásokat, kifejlesztett termékeket és szolgáltatásokat fenntartani és üzemeltetni a Projekt 4.2. pontban rögzített befejezési időpontját követő 2. (második) naptári év végéig a Pályázati kiírásban rögzítettek szerint (fenntartási időszak).

1. **Egyéb rendelkezések**
   1. A Kedvezményezettek kötelesek az 1. számú melléklet Indikátorok űrlapjában rögzített számszerűsíthető eredményeket teljesíteni.
   2. Szerződő Felek rögzítik, hogy a biztosíték nyújtására kötelezett Kedvezményezettek körét a Pályázati kiírás határozza meg. E Kedvezményezettek a Támogató felé jelen szerződésből eredő fizetési kötelezettségük biztosítására valamennyi számlavezetőjüknél valamennyi pénzforgalmi bankszámlájukra vonatkozóan a bejelentett módon engedélyezték a Támogató beszedési megbízás benyújtására vonatkozó jogosultságát, pénzügyi fedezethiány miatt nem teljesíthető fizetési megbízás esetére a követelés legfeljebb 35 (harmincöt) napra való sorba állítására vonatkozó rendelkezéssel együtt. A Kedvezményezettek az általuk aláírt és a számlavezető pénzintézet által visszaigazolt/záradékolt felhatalmazó leveleket a Támogató részére a szerződés aláírásával egyidejűleg átadják, amelyek jelen szerződés 8. számú mellékletét képezik. A felhatalmazások visszavonására a Szerződő Felek közös nyilatkozattal jogosultak a záróbeszámoló Támogató általi elfogadását követő 30 (harminc) napon belül, vagy – amennyiben a jelen szerződésben fenntartási kötelezettség került megállapításra - a zárójegyzőkönyv Támogató általi aláírását követő 30 (harminc) napon belül.
   3. Az államháztartásról szóló 2011. évi CXCV. törvény 48/A. § (3) bekezdése értelmében a Támogató jogosult a jelen szerződést a Kedvezményezettek javára egyoldalúan módosítani, amely esetben a Támogató által egyoldalúan megtett nyilatkozat a nyilatkozatban meghatározott tartalommal módosítja a szerződést. Kedvezményezettek tudomásul veszik, hogy jelen pont vonatkozásában a Támogató nyilatkozatának minősül a Támogatónak a módosuló szerződéses feltételeket egyértelműen meghatározó, a http://nkfih.gov.hu honlapon közzétett közleménye is a Kedvezményezettek külön értesítése nélkül, amely esetben a szerződésmódosítás a közleményben meghatározott időponttól kezdődően módosítja a jelen szerződést.
   4. Szerződő Felek a szerződéssel kapcsolatos hivatalos kommunikáció és a szerződés teljesítésének elősegítése érdekében folytatott kapcsolattartás lebonyolítása érdekében jelen szerződés időtartamára kapcsolattartót jelölnek ki. A kapcsolattartó

* **Támogató részéről:** **a Támogató ügyfélszolgálata**
  + - Postacím: 1077 Budapest, Kéthly Anna tér 1.; 2. emelet
    - E-mail: nkfialap@nkfih.gov.hu
    - Telefon: +36 (1) 795 9500
    - Személyes ügyfélszolgálat (kizárólag előzetes egyeztetés alapján): 1077 Budapest, Kéthly Anna tér 1.; 2. emelet
    - Személyes és telefonos ügyfélfogadási idő: H-CS 09:00-16:00; P 09:00-13:00
* **Kedvezményezettek részéről:** **a projektvezető**, akinek adatait az 1. számú melléklet tartalmazza.
  1. A Kedvezményezettek kijelentik, hogy – az információs önrendelkezési jogról és az információszabadságról szóló 2011. évi CXII. törvény előírásainak megfelelően – a Pályázatban feltüntetett projektvezető, illetve a Projekt megvalósításában résztvevő személyek személyes adataiknak a Támogató által – a Projekt megvalósításának ellenőrzése, az ezzel kapcsolatos intézkedések megtétele, az esetleges igények érvényesítése és a jelen szerződésben foglaltak teljesítéséhez szükséges együttműködés biztosítása céljából – a projekt zárásától számított 10 (tíz) évig történő kezeléséhez (ideértve ezen adatok felvételét, tárolását, nyilvánosságra hozatalát is) kifejezetten hozzájárultak. A Kedvezményezettek kötelezettséget vállalnak arra, hogy a beszámolási és az ellenőrzési tevékenység során átadott vagy a Támogató részére eljuttatott egyéb dokumentumokban feltüntetett személyek személyes adataik fentiek szerinti kezeléséhez történő hozzájárulásáról gondoskodnak. Ennek alapján a Kedvezményezettek szavatolnak azért, hogy ezen személyes adatok fentieknek megfelelő kezelése az érintettek hozzájárulásával történik.
  2. A jelen szerződéshez csatolt valamennyi melléklet, a jelen szerződésben vagy az ahhoz csatolt Teljesítési feltételekben hivatkozott mellékletek, továbbá a Pályázati kiírás a szerződés elválaszthatatlan részét képezik függetlenül attól, hogy azok jelen szerződéshez ténylegesen fizikai értelemben csatolásra kerültek-e. Szerződő Felek kijelentik, hogy amennyiben a jelen szerződésben és az ahhoz csatolt Teljesítési feltételekben rögzített rendelkezések között eltérés vagy ellentmondás mutatkozik, úgy a jelen szerződésben foglaltakat tekintik irányadónak.
  3. A Kedvezményezettek jelen szerződés aláírásával kijelentik, hogy jelen szerződés és mellékleteinek tartalmát és a vonatkozó jogszabályokat ismerik.
  4. A jelen szerződésben nem szabályozott kérdések tekintetében különösen a Polgári Törvénykönyvről szóló 2013. évi V. törvény, a tudományos kutatásról, fejlesztésről és innovációról szóló 2014. évi LXXVI. törvény, az államháztartásról szóló 2011. évi CXCV. törvény, a számvitelről szóló 2000. évi C. törvény, a Nemzeti Kutatási, Fejlesztési és Innovációs Alap működtetésének és felhasználásának szabályairól szóló 380/2014. (XII. 31.) Korm. rendelet és az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.), valamint a közbeszerzésre vonatkozó jogszabályok rendelkezései irányadók.
  5. A Kedvezményezettek képviseletében aláíró személyek kijelentik és hatályos cégkivonattal/létesítő okirattal/bírósági nyilvántartásban szereplő adataikról kiállított kivonattal és – szükség szerint – meghatalmazással, valamint aláírás mintájukkal igazolják, hogy jogosultak a Kedvezményezettek képviseletére (és cégjegyzésére), továbbá ennek alapján jelen szerződés megkötésére és aláírására. Aláíró képviselők kijelentik, hogy a jelen szerződéshez csatolt vagy az Ávr. 75. § (3a) bekezdése szerint korábban benyújtott cégkivonatukban/létesítő okiratukban/ bírósági nyilvántartásban szereplő adataikról kiállított kivonatukban szerepelő adataikra vonatkozóan változásbejegyzési eljárás nincs folyamatban. Aláíró képviselők kijelentik továbbá, hogy a testületi szerveik részéről jelen szerződés megkötéséhez szükséges felhatalmazásokkal rendelkeznek, tulajdonosaik a támogatási jogügyletet jóváhagyták és harmadik személyeknek semminemű olyan jogosultsága nincs, mely a Kedvezményezettek részéről megakadályozná vagy bármiben korlátozná jelen szerződés megkötését, és az abban foglalt kötelezettségek maradéktalan teljesítését.
  6. Jelen szerződés a Támogató aláírásával jön létre és a Támogató aláírásának napján lép hatályba.

Jelen … (…) számozott oldalból álló támogatási szerződés 2 (kettő) darab eredeti példányban készült, amelyből 1 (egy) példány a Támogatót és 1 (egy) példány a Kedvezményezetteket illet. A Kedvezményezetteket megillető eredeti szerződéspéldány a Konzorciumvezetőnél lelhető fel, aki a szerződést másolati példányban bocsátja a konzorciumban résztvevő többi Kedvezményezett rendelkezésére.

Szerződő Felek arra jogosult képviselői jelen támogatási szerződést mellékleteivel együtt elolvasták, megtárgyalták, megértették és – mint akaratukkal mindenben megegyezőt – jóváhagyólag írják alá.

Mellékletek:

* 1. Pályázati adatlap / A Projekt, feladat-leírása, feladat- és ütemterve, hasznossága és számszerűsíthető eredményei, költségterve, elszámolható költségei
  2. A Kedvezményezettek 30 napnál nem régebbi hatályos cégkivonata/létesítő okiratának másolata/bírósági nyilvántartásban szereplő adatairól kiállított kivonata vagy a Kedvezményezettek nyilatkozata arról, hogy cégkivonatuk/létesítő okiratuk másolata/bírósági nyilvántartásban szereplő adataikról kiállított kivonatuk mely 3 (három) évnél nem régebben benyújtott pályázathoz került csatolásra és az abban foglalt adatokban változás nem történt
  3. A Kedvezményezettek nevében jelen szerződést aláíró személyek pénzügyi intézmény által igazolt, ügyvéd által ellenjegyzett vagy közjegyző által hitelesített aláírás mintája vagy ezen aláírás mint közjegyző által hitelesített másolata vagy a Kedvezményezettek nyilatkozata arról, hogy ezen okiratok mely 3 (három) évnél nem régebben benyújtott pályázathoz kerültek csatolásra
  4. A szakmai és pénzügyi beszámolóhoz, az előlegigényléshez, és a szerződésmódosításhoz szükséges formanyomtatványok, kitöltési útmutatók (Támogató honlapjáról letölthetők)
  5. A szakmai és pénzügyi beszámolók és a szerződésmódosítások eljárásrendje (Támogató honlapjáról letölthetők)
  6. Nyilatkozatok melléklet
  7. Teljesítési feltételek a 2016. január 1-jétől kezdődően megkötött támogatási szerződések alapján a Nemzeti Kutatási, Fejlesztési és Innovációs Alapból innovációs támogatásban részesülő projektek megvalósításához – kutatási konzorcium keretében megvalósítandó projektek esetére
  8. Átláthatósági nyilatkozat (amennyiben az Átláthatósági nyilatkozat tartalma a pályázat keretében benyújtott Átláthatósági nyilatkozathoz képest változott)
  9. Biztosíték nyújtására kötelezett Kedvezményezettek – valamennyi számlavezetőjük által érkeztetett – felhatalmazása(i) a Támogató azonnali beszedési jogának biztosítására (amennyiben releváns),
  10. Igazolás a saját forrás rendelkezésre állásáról (amennyiben releváns)
  11. Konzorciumi szerződés

|  |  |
| --- | --- |
| **A Támogató részéről:**  Budapest, 2016. ……. hó …. nap | **A Kedvezményezett részéről:**  Budapest, 2016. ……. hó …. nap |
| ……………………………………..  **Dr. Pálinkás József**  elnök | ……………………………………..  **<Kedvezményezett neve>**  **<Képviselő neve>**  <Képviselő beosztása> |
| PH | PH |
| Pénzügyileg ellenjegyzem:  Budapest, 2016. ……. hó …. nap | **A Kedvezményezett részéről:**  Budapest, 2016. ……. hó …. nap  ……………………………………..  **<Kedvezményezett neve>**  **<Képviselő neve>**  <Képviselő beosztása> |
| ……………………………………..  <ellenjegyző neve>  <ellenjegyző beosztása>  <ellenjegyző szervezeti egysége> |